CELEX: 32019D1092
Language: et
Date: 2019-06-26 00:00:00
Title: Nõukogu otsus (ÜVJP) 2019/1092, 26. juuni 2019, millega muudetakse otsust (ÜVJP) 2017/2302, millega toetatakse OPCW tegevust, millega abistatakse puhastustööde läbiviimist Liibüas endises keemiarelvade ladustamiskohas massihävitusrelvade leviku vastase ELi strateegia rakendamise raames

27.6.2019   
               
               
                  ET
               
               
                  Euroopa Liidu Teataja
               
               
                  L 173/47
               
            
         NÕUKOGU OTSUS (ÜVJP) 2019/1092,
         26. juuni 2019,
         millega muudetakse otsust (ÜVJP) 2017/2302, millega toetatakse OPCW tegevust, millega abistatakse puhastustööde läbiviimist Liibüas endises keemiarelvade ladustamiskohas massihävitusrelvade leviku vastase ELi strateegia rakendamise raames
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 12. detsembril 2017 vastu otsuse (ÜVJP) 2017/2302 (1).
                  
               
                     (2)
                  
                  
                     Otsuses (ÜVJP) 2017/2302 on selle artikli 1 lõikes 2 osutatud tegevuste rakendamise perioodiks kehtestatud 20 kuud alates kõnealuse otsuse artikli 3 lõikes 3 osutatud rahastamislepingu sõlmimise kuupäevast.
                  
               
                     (3)
                  
                  
                     Rakendusüksus Keemiarelvade Keelustamise Organisatsioon (OPCW) taotles 27. märtsil 2019 liidult otsuse (ÜVJP) 2017/2302 kehtivusaja pikendamist. Kõnealuse otsuse kehtivusaja pikendamine 12 kuu võrra võimaldaks OPCWl jätkata kõnealuse otsuse artikli 1 lõikes 2 osutatud tegevuste rakendamist ka pärast kõnealuse otsuse artikli 5 lõikes 2 osutatud tähtaja lõppu ning saavutada kavandatud eesmärgid.
                  
               
                     (4)
                  
                  
                     Otsuse (ÜVJP) 2017/2302 taotletud muudatus on seotud kõnealuse otsuse artikli 5 lõikega 2 ja lisa punktiga 6.
                  
               
                     (5)
                  
                  
                     Nagu on konkreetselt märgitud OPCW 27. märtsi 2019. aasta taotluses, saaks otsuse (ÜVJP) 2017/2302 artikli 1 lõikes 2 osutatud tegevuste rakendamist jätkata ressursse mõjutamata.
                  
               
                     (6)
                  
                  
                     Otsuse (ÜVJP) 2017/2302 kehtivusaega tuleks seetõttu pikendada, et võimaldada jätkata kõnealuse otsuse artikli 1 lõikes 2 osutatud tegevuste rakendamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2017/2302 muudetakse järgmiselt.
            
                        1)
                     
                     
                        Artikli 5 lõige 2 asendatakse järgmisega:
                        
                           „2.   Käesolev otsus kaotab kehtivuse 32 kuu möödumisel artikli 3 lõikes 3 osutatud komisjoni ja OPCW vahelise rahastamislepingu sõlmimisest või kuue kuu möödumisel käesoleva otsuse jõustumisest, kui rahastamislepingut ei ole selleks ajaks sõlmitud.“
                        
                     
                  
                        2)
                     
                     
                        Lisa punkti 6 tekst asendatakse järgmisega:
                        „6.   Hinnanguline kestus
                        Projekti kestuseks on kavandatud 32 kuud.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 26. juuni 2019
            
               
                  Nõukogu nimel
               
               
                  eesistuja
               
               G. L. GAVRILESCU
            
         
         
            (1)  Nõukogu 12. detsembri 2017. aasta otsus (ÜVJP) 2017/2302, millega toetatakse OPCW tegevust, millega abistatakse puhastustööde läbiviimist Liibüas endises keemiarelvade ladustamiskohas massihävitusrelvade leviku vastase ELi strateegia rakendamise raames (ELT L 329, 12.12.2017, lk 49).